## Tjedan cjeloživotnog učenja

**Tjedan cjeloživotnog učenja je nacionalna obrazovna kampanja koja na jednostavan način, na temelju izravnih obraćanja građanima, potiče ostvarenje ideje o promoviranju učenja i obrazovanja.**

Tjedan cjeloživotnog učenja UNESCO-ova je inicijativa pokrenuta 1999. godine, a svake godine obilježava se u brojnim zemljama na svim kontinentima



kako bi se senzibilizirala javnost za cjeloživotno učenje, promicala kultura učenja te potaknula osobna motivacija.   
 Upravo u Tjednu cjeloživotnog učenja Agencija za strukovno obrazovanje i obrazovanje odraslih u suradnji s partnerima razvija projekt s događanjima u svim dijelovima Republike Hrvatske, koji će građanima omogućiti upoznavanje s mogućnostima obrazovanja i učenja.

27. rujna 2012. u našoj školi je održana jedna od radionica vezanih za cjeloživotno učenje pod nazivom „Tehnike obrade drva : SHABBY CHIC (pohaban izgled) i DECOUPAGE (salvetna tehnika)“. Radionicu je vodila profesorica Branka Čuljak. Posječenost radionice je bila iznenađujuće dobra, a posjetitelji jako zadovoljni.

**Posjet Vukovaru – 16. 11. 2012.**

Povodom obilježavanja „Dana sjećanja na žrtvu Vukovara 1991. god.“ učenici 2.a razreda posjetili su neka od memorijalnih postaja herojskog otpora u Vukovaru. U pratnji učenika su bile nastavnice I. Majer-Talanga i B. Čuljak.

Prvo su posjetili Spomen dom hrvatskih branitelja na Trpinjskoj cesti. Zgrada ima oblik čvrsto stisnute šake, koja simbolizira snagu obrane Vukovara. Postav audio i vizualne građe smješten je u prostor koji podsjeća na labirint. Tenk koji je smješten ispred doma probudio je zanimanje kod učenika.

Posjet Spomen domu i masovnoj grobnici na Ovčari uvijek nosi isto pitanje – zašto? Hangar pretvoren u mračni prostor na čijim zidovima su fotografije svih 200 žrtava. Svakih 30 sekundi one se poput zvijezda naizmjenično pale i gase. Na mjestu masovne grobnice svaki je učenik zapalio svijeću.

U pastoralnom centru sv. Bone pater franjevačkog samostana održao je predavanje o stradanju Vukovara. Nakon toga je slijedio dokumentarni film. U crkvu sv. Filipa i Jakova učenici su se upoznali s poviješću crkve i njezinim razaranjem i obnovom. Najviše ih se dojmio kip teško oštećen za vrijeme agresije „Ranjeni Isus“ koji je u Osijeku 7. 6. 2003. god. blagoslovio papa Ivan Pavao II.

Memorijalno groblje u Vukovaru najveća je masovna grobnica u Europi nakon II. Svjetskog rata. Bjelina 938 mramornih križeva dovoljno govori. Brončani spomenik s vječnom vatrom govori da se uvijek trebamo sjećati da su tu pokopane generacije Vukovara i svih krajeva Hrvatske.

Zadnja je postaja bila vukovarska vojarna. Ona danas više nije u funkciji, nego sadržava edukacijski i izložbeni prostor oružja korištenog u Domovinskom ratu. Učenici su s oduševljenjem isprobali neka od mnogobrojnih u ratu napravljenih vojnih vozila. Nazočni časnik održao je zanimljivu demonstraciju o opasnosti minsko-eksplozivnih sredstava.

Dio slobodnog vremena učenici su iskoristili u šetnji uz Dunav, rijeku koja spaja nekoliko europskih država. Dunav opjevan u pjesmama, ali i svjedok tragedije tog 18. studenog 1991. godine. Danas je on nijemi svjedok pobjedi života.

Ivanka Majer-Talanga







*Franjevački samostan*

*U petak, 16. 11. 2012. Posjetili smo Vukovar. Nakon obilaska Doma branitelja, Ovčare, Memorijalnog groblja, posjetili smo franjevački samostan i crkvu sv. Filipa i Jakova. Dočekao nas je pater i odveo nas u dvoranu Franjevačpg pastoralnog centra. Tamo smo pogledali kratki film u kojemu je bilo opisano što se zapravo događalo 1991. godine. Vidjevši to sve, u meni se probudila tuga. Koliko je nevinih i nedužnih ljudi poginulo i propatilo radi nečije gluposti, koliko ljudi još uvijek traga za bližnjim osobama, užasno. Nakon tri mjeseca okupacije, Vukovar je pao 18. 11. 1991. godine. Poslije filma otišli smo se pomoliti u crkvu u čast poginulim osobama. U crkvi smo vidjeli kip svete Marije s Isusom u naručju kao simbol majki koje su izgubile svoju djecu u ratu. Također smo vidjeli i kip Isusa bez noge i ruke koji je simbol svih stradalih u ratu. Crkva se obnavlja kao i cijeli grad. Poslije samostana obišli smo vojarnu te se uputili kući.*

*Danijela Alković, 2.a*

**Božićna akcija – stolice za vrtiće**

Draga djeco,

 sretan Božić vama svima

šaljemo pozdrav ljubavi i mira!

Tete će vam vaše

kao nama bake naše

sjedeći u jutrima hladnim

pričati o svjetovima dalekim i tajnim!

U godini Novoj nek' vas čarobne stolice ove

nose kroz priče, bajke i snove!

**Crveni križ**

****Natjecanje ekipa mladeži Gradskog društva Crvenog križa Vinkovci održano je u subotu 16. ožujka 2013., a okupilo je 25 ekipa, 18 iz osnovnih i 7 srednjih škola, što je činilo broj od gotovo 220 sudionika. Natjecanje je otvorio župan vukovarsko-srijemski **Božo Galić** i gradonačelnik Vinkovaca, **dr. Mladen Karlić** koji je uz dr. **Ivu Rašić-Džanić** bio i sudac na praktičnom dijelu natjecanja u pružanju prve pomoći. Ekipe su rješavale pismeni test iz prve pomoći koji se sastojao iz četiri dijela, i to: test iz znanja pružanja prve pomoći, povijesti Međunarodnog pokreta Crvenog križa, Deklaracije o ljudskim pravima, i Konvencije UN o pravima djeteta. Praktični dio natjecanja sastojao se iz pružanja prve pomoći unesrećenima na tzv. radilištima, na kojima su stvoreni uvjeti slični pravim, autentičnima, a u tu svrhu poslužili su «manekeni » CK, potekli iz redova Mladeži CK GDCK Vinkovci.

Ekipa Drvodjelske tehničke škole bila je u sastavu: **Zvonimir Zovak, Marin Jurković, Dunja Stojanović, Marija Jelušić, Ivan Kregar i Mislav Peričić.** Braneći boje škole postigli su nažalost, tek 7. mjesto, relativno solidni bili su u pismenom dijelu, nešto slabije prošle su radionice, tj. praktični dio. Tri prvoplasirane ekipe za svoj uspjeh dobile su pehare i vrijedne knjige, a svi sudionici ponijeli su sa sobom zahvalnice. Dan je protekao ne samo u radnoj atmosferi, nego je bio i krajnje zabavan, budući da su se nakon ručka svi natjecatelji i njihovi mentori odazvali zvucima glazbe «živog» banda te plesali do kasnih popodnevnih sati. Dosadašnja praksa bila je da najbolje tri ekipe za nagradu sudjeluju na Svjetskom skupu mladeži CK u talijanskom gradiću Solferinu, na istom onom mjestu gdje je nastala plemenita ideja Crvenog križa od strane njenog začetnika Henry Dunanta.

Mentorica ekipe: Jelena Božanović, prof

**Prodajna izložba učeničkih radova, Uskrs 2013.**

I ove je godine uoči Uskrsa u našoj školi održana prodajna izložba. Zahvaljujemo svima koji su kupili neki od učeničkih radova. Na taj su način učenici predstavili svoje radove, a uspjeli su ih i prodati u velikom broju. Zarađeni novac utrošen je za materijal za nove radionice.

Zahvaljujemo svim učenicima koji su se angažirali oko izložbe i odradili odličan posao!







**17. SAJAM ZDRAVLJA**

Sajam zdravlja, posvećen očuvanju i unaprjeđenju zdravlja, održan je 17. put u Vinkovcima. Održavao se od 19. do 21. travnja 2013. godine. Sajam su organizirali grad Vinkovci, Vukovarsko-srijemska županija, Škola narodnog zdravlja „Andrija Štampar“ Medicinskog fakulteta Zagreb i Hrvatska mreža zdravih gradova.

Na Sajmu su sudjelovali i učenici Drvodjelske tehničke škole. Predstavili su našu školu svojim radovima i izazvali veliko zanimanje posjetitelja.



** Dani hrvatskog jezika – radionica**

****


Dani hrvatskog jezika obilježavaju se svake godine od 11. do 17. ožujka u spomen na Deklaraciju o nazivu i položaju hrvatskog književnog jezika, usvojenu 1967. godine.

Naša je škola i ove godine sudjelovala u obilježavanju tih dana na svoj način. U organizaciji profesorice Helene Vranješević i knjižničarke Tije Pažanin održana je radionica na temu Glagoljaški spomenici. Sudjelovali su učenici 1. c razreda.

Učenici su u prvom dijelu radionice u parovima proučavali spomenik koji su odabrali, trebali su pronaći nešto o njemu i povezati ga s njegovom slikom. Nakon toga su napravili plakat. Drugi je dio radionice učenicima bio izuzetno zanimljiv. Proučavajući glagoljsku azbuku, pisali su svoja imena i prezimena.

Njihovi radovi tih su dana krasili pano na ulasku u našu školu.





**Rimski dani u Vinkovcima**



Pod geslom “Lex Romana pax Evropea” (“Zakon rimski - mir europski”) 17. i 18. svibnja održali su se prvi Rimski dani u Vinkovcima. To je dvodnevni kulturni i zabavni događaj pomoću kojeg se promoviralo bogato povijesno naslijeđe našeg grada.

Učenici naše škole svojim su radovima upotpunili ponudu ove manifestacije.



**Naši maturanti – od izrade maturalnog rada do podjele svjedodžbi**











*Ana Gerovac, 4.a*

*Marija Jelušić, 4.a*

*Dunja Stojanović, 4.a*

 *Matej Samardžija i Tunja Karačić, 4.a*

*Tanja Bubalo i Laura Štimac, 4.a*

* Denis Alilović, 4.a*

 *Antonio Alković, 4.a*


 *Vlatko Čagaj, 4.a*

*David Martinović, 4.a*





**Učenici su kreativni i na satu engleskog jezika….**



*Antun Santovac, 1.a*



*Ivana Jureta, 1.a*

**Voštani tablet i olovka (stilus)**

Papir je u rimskom svijetu bio jako skup. Prije tehnike ​​izrade papira iz celuloze koji je u Europu stigao iz Kine, papir je rađen od trske papirusa ili pergamenta. Papirus je izrađivan tkanjem trske u obliku lista, a zatim ravnan u ravnu površinu. Pergament je izrađen od vrlo finih slojeva koža životinja.

Papirus i pergament su korišteni za knjige i važne dokumente.

Voštane tablete su koristili za svakodnevno pisanje, kao što je izrada popisa, uputstva i obrazovanje dječaka. Izrađivani su od izdubljenih ploča drveta povezanih kožom tako da se mogu otvoriti i zatvoriti. Svaki komad drveta ima plitku udubinu koja je ispunjena voskom i na taj način se formira površina za pisanje. Olovka je korištena za pisanje na površinu voska. Olovka je izrađivana od željeza, bronce, drveta i kosti. Jedan kraj je zašiljen za pisanje, a drugi kraj je spljošten za brisanje, tako da se vosak može ponovno koristiti.  
  
 Voštani tablet je najčešće sastavljena od dva komada drveta i nazivan je diptih. Tablet izrađene od tri komada je zvan triptih, a od više dijelova je zvan polyptychon.









**Pisalo i tintarnica**



Pisalo je pravljeno od drvenog štapića oko kojeg je omotana metalna traka zašiljena na vrhu. Tintarnica je izrađivana od mjedi ili uljem impregniranog drveta. Tinta se zadržavala u spiralnom žlijebu pisala. Korišteno je za pisanje po glatkim drvenim pločama. Ploče su bile veličine razglednica izrađene od breze, jasena i hrasta. Tinta je izrađivana od ugljika pomiješana s gumiarabikom i vodom. **Gumiarabika** je smola drva acacia senegal i acacia seyal.

**Knjižnica**

Knjižnica Drvodjelske tehničke škole smještena je u potkrovlju zgrade. Površina je knjižnice 13 četvornih metara. Njezine su djelatnosti neposredna odgojno-obrazovna, stručna knjižnična te kulturna i javna.

Tijekom školske godine 2012./2013. knjižničnim se fondom koristila većina učenika i nastavnika naše škole. Fond obuhvaća referentnu zbirku, lektirne naslove, zavičajnu zbirku, knjige na stranim jezicima, AV građu, stručnu literaturu te periodiku. Najčešće su posuđivana djela obvezne lektire. U knjižničnom fondu je oko 1170 svezaka.

Kulturna i javna djelatnost obuhvaća organizaciju, pripremu i provedbu kulturnih sadržaja. Ove školske godine imali smo raznolike realizirane s našim učenicima. Knjižnica je obilježila sve važnije MEĐUNARODNE DANE na panou knjižnice prigodnim izlošcima i materijalima.



Knjižničarka : Tija Pažanin, prof.

****








*Prostor knjižnice*









*Prigodnim radovima obilježeni su neki važniji datumi*

**Kalendar izradbe i obrane**

**završnog rada šk. 2012. / 2013. god.**

**Ljetni rok**

* 28. svibnja 2013. – predaja pisanog dijela Izradbe
* 10. i 11. lipnja 2012. – obrane završnih radova
* 20. lipnja 2012. – podjela svjedodžaba o Završnom radu

**Jesenski rok**

* 09. srpnja 2012. – prijava obrane završnog rada
* 26. kolovoza 2012. – obrana završnog rada
* 28. kolovoza 2012. – podjela svjedodžaba o Završnom radu

**Kalendar pomoćničkih ispita**

**šk. 2012. / 2013.**

**Ljetni rok**

* 03. lipnja 2012. – predaja prijava za polaganje pomoćničkog ispita
* 04. – 10. lipnja 2012. – izrada praktičnog dijela pomoćničkog ispita
* 12. lipnja 2012. – pismeni ispit stručno-teorijskog dijela pomoćničkog ispita
* 14. lipnja 2012. – usmeni ispit stručno-teorijskog dijela pomoćničkog ispita za učenike koji su negativno ocijenjeni na pismenom dijelu ispita

**Jesenski rok**

* 09. srpnja 2012. – predaja prijava za polaganje pomoćničkog ispita
* 19. – 23. kolovoza 2012. – izrada praktičnog dijela pomoćničkog ispita
* 26. kolovoza 2012. – pismeni ispit stručno-teorijskog dijela pomoćničkog ispita
* 28. kolovoza 2012. – usmeni ispit stručno-teorijskog dijela pomoćničkog ispita za učenike koji su negativno ocijenjeni na pismenom dijelu ispita

**Kalendar popravnih ispita**

**Ljetni ispiti rok**

* 28. lipnja 2013. – prijava popravnih ispita za ljetni ispitni rok
* 03., 04. i 05. srpnja 2012. – popravni ispiti

**Jesenski ispiti rok**

* 08. srpnja 2012. – prijava popravnih ispita
* 22. kolovoza 2012. – popravni ispiti za učenika završnih razreda
* 22. i 23. kolovoza 2012. – popravni ispiti
* 26. kolovoza 2012. – izvanredni kontrolni ispiti za učenike koji su negativno ocijenjeni na I. popravnom roku iz stručno teorijske nastave

**BROJ UČENIKA PO RAZREDIMA :**

|  |  |  |  |  |
| --- | --- | --- | --- | --- |
| **RAZRED** | **PRVI** | **DRUGI** | **TREĆI** | **ČETVRTI** |
| **DRVODJELSKI TEHNIČAR DIZAJNER** | **23** | **14** | **18** | **17** |
| **DRVODJELSKI TEHNIČAR RESTAURATOR** |  |  | **8** | **4** |
| **DRVODJELSKI TEHNIČAR** | **18** | **12** |  |  |
| **STOLAR JMO** | **19** | **16** | **13** |  |
| **BROJ UČENIKA** | **60** | **42** | **39** | **21** |

**USPJEH UČENIKA NA KRAJU ŠK. 2012. / 2013. GOD.**

**ČETVEROGODIŠNJA ZANIMANJA**

|  |  |  |  |  |  |  |
| --- | --- | --- | --- | --- | --- | --- |
| **RAZRED** | **ODLIČAN** | **VRLO DOBAR** | **DOBAR** | **DOVOLJAN** | **UPUĆENI NA POPRAVNI** | **PALI RAZRED** |
| **1.a** | **-** | **4** | **6** | **-** | **8** | **5** |
| **1.b** | **-** | **2** | **5** | **-** | **7** | **4** |
| **2.a** | **1** | **9** | **3** | **-** | **13** | **-** |
| **3.a** | **4** | **5** | **5** | **-** | **12** | **-** |
| **4.a** | **-** | **10** | **7** | **-** | **4** | **-** |
| **UKUPNO** | **5** | **30** | **26** | **-** | **44** | **9** |

**USPJEH UČENIKA NA KRAJU ŠK. 2012. / 2013. GOD.**

**STOLARI JMO**

|  |  |  |  |  |  |  |
| --- | --- | --- | --- | --- | --- | --- |
| **RAZRED** | **ODLIČAN** | **VRLO DOBAR** | **DOBAR** | **DOVOLJAN** | **UPUĆENI NA POPRAVNI** | **PALI RAZRED** |
| **1.c** | **-** | **-** | **-** | **-** | **-** | **-** |
| **2.b** | **-** | **-** | **-** | **-** | **-** | **-** |
| **3.b** | **-** | **-** | **-** | **-** | **-** | **-** |
| **UKUPNO** | **-** | **-** | **-** | **-** | **-** | **-** |

**USPJEH UČENIKA 4. a RAZREDA**

**NA ZAVRŠNOM RADU**

|  |  |  |  |  |
| --- | --- | --- | --- | --- |
| **BROJ**  **UČENIKA** | **ODLIČNIH** | **VRLO**  **DOBRIH** | **DOBRIH** | **DOVOLJNIH** |
| **17** | **11** | **5** | **1** | **-** |

**USPJEH UČENIKA 3.b RAZREDA**

**NA POMOĆNIČKOM ISPITU**

|  |  |  |  |  |
| --- | --- | --- | --- | --- |
| **BROJ**  **UČENIKA** | **ODLIČNIH** | **VRLO**  **DOBRIH** | **DOBRIH** | **DOVOLJNIH** |
| **6** | **4** | **1** | **1** |  |